La Bayamesa
"La Bayamesa" je državna himna Republike Kube. Pjesma je prvi puta izvedena 1868. godine tokom Bitke kod Bayamoa, a njezin tekst je napisao Perucho Figueredo. Pisanje teksta navodno je uslijedilo nakon španjolske kapitulacije kod Bayamoa, nakon što je veseli narod okružio Figuereda i zamolio ga da napiše tekst prema melodiji koju su pjevušili. Navodno jašući na konju, Figueredo je napisao tekst koji je bio osjetno duži od moderne verzije i tako je nastala pjesma nazvana po velikom vojnom pothvatu. Dvije godine kasnije, doduše, Figueredo će biti strijelan od strane Španjolaca.

Pjesma je 1902. godine službeno usvojena kao kubanska himna, a zadržana je i nakon revolucije 1959. godine. Izuzev himne, postoje još dvije jako poznate i popularne pjesme istoga imena, nastale u različitim vremenskim periodima.

Bayamesa, La
Bayamesa, La